

**ГIАЛГIАЙ РЕСПУБЛИКА**

**ЗАКОН**

**«ГIалгIай Республика Юкъарлен палатах» долча**

**ГIалгIай Республика Закона хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2017 шера 26 январе**

**Статья 1**

ГIалгIай Республика Юкъарлен палатах» долча, 2007 шера 31 декабрерча №61-РЗ йолча ГIалгIай Республика Закона (газет «ГIалгIайче», 2008, 17 январе; 2011, 6 октябре; 2012, 21 июне) юкъехьо Iобелгалдаь хувцамаш:

1. **1 статье:**

1 дакъа укх редакце дIаязде:

«1. ГIалгIай Республика Юкъарлен палата (дIахо-Юкъарлен палата) кхоачо ю ГIалгIай Республика доазон тIа баха Российски Федераце гражданаштеи (дIахо - гражданаш) а ГIалгIай Республика доазон тIа къахьегача профессиональни социальни тоабай бокъонаши законни лоIамаши лораде вIашагIъехка коммерчески йоацача организацештеи (дIахо - коммерчески йооца организацеш) кхоачашдара Iаьдала федеральни органий доазон органаштеи моттигерча шедоалдара органаштеи юкъе цхьана къахьегара Iалошо ю гражданашта эшараши лоIамаши дIалоархIаш, гражданий бокъонаши лоIамаши лорадеш, коммерчески йоацача организацей бокъонаши законни лоIамаши лорадара паччахьалкхен политика хьаеча хана, кхоачашдара Iаьдала федеральни органий доазон органий, ГIалгIай Республика кхоачашдара Iаьдала органий, моттигерча шедоалдара органий паччахьалкхен а муниципальни а организацей, кхыйолча организацей ГIалгIай Республика доазон тIа федеральни законашца нийса къаьстта публични полномочеш кхоачашъяра къахьегама юкъарлен тIахьожам дIахьош.»;

2 даькъе дешаш «, юкъарлен объединеней а коммерчески йоацача организацей а» хувца дешашца «коммерчески йоацача организацей а»;

1. **2 статье:**

хьалхара абзац укх редакце дIаязъе:

«Юкъарлен палата декхар да гражданий ГIалгIай Республика паччахьалкхен Iаьдала органий а моттигерча шедоалдара органий а юкъарлен лоархIам бола дешаш вIаши нийсдара кхоачо яр, ГIалгIай Республика экономическии социальнии дегIаахара керттера дешаш дашхара, гражданий бокъонаши моаршонаши лораяра, демократически институташ дегIайоалаяра наькъашца:»;

1 пункте дешаш «юкъарлен объединенеш» хувца дешашца «коммерчески йоаца организацеш а»;

2 пункте дешаш «юкъарлен объединенеш» хувца дешашца «коммерчески йоаца организацеш а»;

5 пункте дешаш юкъарлен объединеней а кхыйолча гражданий объединеней а» хувца дешашца «ГIалгIай Республика граждански юкъарле дегIайоалаеча къахьегача коммерчески йоацача организацей»;

6 пункт укх редакце дIаязъе:

«6) Российски Федераце Юкъарлен палатаца, Российски Федераце субъектий юкъарлен палаташца, иштта муниципальни образованей юкъарлен палаташца (советашца), ГIалгIай Республика Халкъа Гулламерча, ГIалгIай Республика Правительстверча а ГIалгIай Республика кхоачашдара Iаьдала органашкарча юкъарлен советашца а ГIалгIай Республика муниципальни образованей Советаца цхьана къахьегар;»;

7 пункте дешаш «юкъарлен объединенеш» хувца дешашца «коммерчески йоаца организацеш а»;

тIатохар де ер чулоацам болча 10 пунктаца:

«10) хоам бара, методически а кхыча тайпара а муниципальни образованей юкъарлен палаташта (советашта), ГIалгIай Республика Халкъа Гулламерча, ГIалгIай Республика Правителстверча юкъарлен советашта, ГIалгIай Республика кхоачашдара органашкарча, ГIалгIай Республика муниципальни образованей Совета, ГIалгIай Республика граждански юкъарле дегIайоалаеча даькъе къахьегача коммерчески йоацача организацешта новкъостал дар»;

1. **4 статье:**
2. даькъе:
3. пункт укх редакце дIаязъе:

«4) Юкъарлен палата председатела а Юкъарлен палата председатела заместитела а (заместителий) полномочеш а къахьегама аргIа а;»;

тIатохар де ер чулоацам болча 6¹пунктаца:

«6¹) Юкъарлен палата Аппарата къахьегама аргIа;»;

8 пункте дешаш «юкъарлен объединеней» хувца дешашца «коммерчески йоацача организацей»;

9 пункт дIаяккха;

тIатохар де ер чулоацам болча 3 даькъаца:

«3. Юкъарлен палата Регламента юкъе хувцамаш дар дIачIаогIду Юкъарлен палата совето могадарах е Юкъарлен палата доакъашхоех кхаь даькъах цхьа дакъа доакъашхошта ловш хиларах тIаийцача соцамца.»;

1. **6 статье:**
2. дакъа укх редакце дIаязде:

«1. Юкъарлен палата латт ткъаьи ялхатта гражданах.»;

тIатохар де ер чулоацам болча 1¹ даькъаца:

«1¹. Юкъарлен палате доакъашхой хьалхататта бокъо я коммерчески йоацача организацей.»;

1. даькъе:

хьалхарча абзаце дешаш «Iобелгалъяь юкъарлен объединенеш» дIадаха;

1 пункте дош «объединенеш» хувца дешашца «коммерчески йоаца организацеш»;

1. пункте дош «объединенеш» хувца дешашца «коммерчески йоаца организацеш»;
2. пункте дош «объединенеш» хувца дешашца «коммерчески йоаца организацеш»;

тIатохар де ер чулоацам болча 3 а 4 а доакъошца:

«3. Коммерчески йоацача организацеша укх статьяй положенешца нийса Юкъарлен палата доакъошхой кандидаташ хьалхатотт закона низаца е цу организацей уставашца нийса, аргIа йола полномочеш йолча шоай коллегиальни органий соцамашца, коллегиальни органаш ца хилча закона низаца е цу организацей уставашца нийса цу организацей цIерах деша бокъо йолча кхыча органий соцамашца.

4. Профессиональнии социальнии тоабай бокъонаши законни лоIамаши довзийташ а лорадеш а кхаь шерал кIезигах йоацача ханна къахьийга хIара организаци бокъо йолаш я, ГIалгIай Республика доазон тIа бахача гражданех цхьа кандидат белгалваккха.»;

**5)** 7 статья укх редакце дIаязъе:

**«Статья 7. Юкъарлен палата доакъашхо**

1. Юкъарлен палата доакъашхо хила йиш я барайтта шу даьнна гражданин.
2. Юкъарлен палата доакъашхой хила йиш яц:
3. Российски Федераце паччахьалкхен даржашка, федеральни паччахьалкхен службе, ГIалгIай Республика а Российски Федераце кхыча субъектий а паччахьалкхен даржашка, ГIалгIай Республика а Российски Федераце кхыча субъектий паччахьалкхен граждански служба, муниципальни служба даржашка а бола нах;
4. суда соцамах кхетамчу бац яьнна е цхьа дакъа кхетамчу бац аьнна бола нах;
5. дIадоаданза е дIадаккханза суд яр дола нах;
6. кхыча паччахьалкхен (кхыча паччахьалкхений) гражданство йола е Российски Федераце гражданина массаза а кхыча паччахьалкхен доазон тIа ваха бокъо лу е кхыдола документ дола нах;
7. укх Закона 15 статьяй 1 даькъа 6 пункта кIийлен тIа хьалхагIа Юкъарлен палата доакъашхой хилар соцадаь нах. Цу моттиге Юкъарлен палата доакъашхо хилар дувзалу цIаькха Юкъарлен палата къахьегам болабаларца.
8. Юкъарлен палата доакъашхоша къахьег юкъарлен доладара кIийленаш тIа.
9. Юкъарлен палата доакъашхочо политически парте доакъашхо хилара ший къахьегам ханна соцабу полномочеш кхоачашъеча хан-юкъа.
10. Юкъарлен палата доакъашхой къамий, дина, региональни е партийни хилара куцашца тоабаш хилар мегийташ дац.
11. Юкъарлен палата доакъашхой шоай полномочеш кхоачашъеча хана бувзам болаш бац коммерчески йоацача организацей соцамашца.
12. Юкъарлен палата доакъашхо юхавехар мегийташ дац.»;

**6)** 8 статья укх редакце дIаязъе:

**«Статья 8. Юкъарлен палата вIашагIйоллара аргIа**

1. ГIалгIай Республика Мехкдас Юкъарлен палата шийтта доакъашхочун кандидатураш белгалъю ГIалгIай Республика доазон тIа регистраци яьча ерригроссийски а регионашта юкъерча а юкъарлен а объединеней структурни подразделенеша белгалбаьрех.

ГIалгIай Республика Халкъа Гулламо, оттаяьча аргIах Юкъарлен палата шийтта доакъашхочун кандидатураш белгалъю, ГIалгIай Республика доазон тIа регистраци яьча коммерчески йоацача организацеша, цу даькъе республикански юкъарлен объединенаша а белгалбахара кIийлен тIа;

1. Юкъарлен палате доакъашхой хила хьахьийхача гражданаша ши кIира доалача ханачухь йоазонца хоам дIабу ши-ший аргIах Мехкдаьга а Халкъа Гулламага а Юкъарлен палате юкъеваха ше раьза хиларах е раьза ца хиларах.
2. ГIалгIай Республика Мехкдас, гражданино ше Юкъарлен палате юкъеваха раьза хиларах йоазонца тешал дича, ший амарца Юкъарлен палате юкъеваха ше белгалваь шийтта саг дIачIоагIву.

ГIалгIай Республика Халкъа Гулламо Юкъарлен палата шийтта доакъашхо хьожаву, ГIалгIай Республика Халкъа Гуллама аргIанара кхетаче дIахьош е Юкъарлен палата доакъашхой раьза болга йоазонца тешал дича ГIалгIай Республика Халкъа Гуллама аргIанарча тIехьа тIа- йоагIа кхетаче дIахьош.

1. ГIалгIай Республика Мехкдас дIачIоагIбаьча Юкъарлен палата доакъошхошеи ГIалгIай Республика Халкъа Гулламо дIачIоагIбаьча Юкъарлен палата доакъашхошеи Юкъарлен палата доакъашхоех бисса кхоалагIа дакъа доакъашхой белгалбу ГIалгIай Республика доазон тIа регистраци яьча моттигерча юкъарлен объединенеша могаяьча кандидатурех.
2. Юкъарлен палата правомочни бокъон боараме я нагахьа санна цунна юкъе укх Законо Юкъарлен палата доакъашхой дIачIоагIдаьча таьрахьах диъ даькъах кхо дакъа юкъедаха дале. Бокъон боарам болаш вIашагIъеллача Юкъарлен палата хьалхара кхетаче дIахьу болх беча Юкъарлен палата доакъошхой полномочеш йистеяьннача дийнахьа денз итт ди чакхдалале.
3. ГIалгIай Республика Юкъарлен палата доакъашхой полномочей хан-юкъ кхо шу да, из дIалоархI кердача оттамах йолча Юкъарлен палата хьалхара кхетаче дIайихьача дийнахьа денз – кердача оттамах йолча Юкъарлен палата хьалхара кхетаче дIайихьача дийнахьа денз соцаю болх беш йолча Юкъарлен палата доакъошхой полномочеш.
4. Юкъарлен палата доакъошхой полномочеш йистеяла кхаь беттал кIезигах йоаца ха йиссача ГIалгIай Республика Халкъа Гулламо хоам бара – телекоммуникационни сете «Интернет» ший официальни сайта чу хоам оттабу Юкъарлен палата керда вIашагIйоллар дIадоладарах, укх Законо отта ма дарра.
5. Нагахьа санна Юкъарлен палата еррига а укх статьяс оттаяьча аргIах вIашагI ца тохе е Юкъарлен палата цхьан доакъашхочун полномочеш яле а ханал хьалха соцайича, укх Закона 15 статьяйца нийса Юкъарлен палата керда доакъашхой юкъехьу укх статьяс оттаяьча аргIах, цу хана белгалъяь процедураш дIаяхьара хан-юкъ нийсса ах лоацъю.»;

**7)** 9 статья укх редакце дIаязъе:

**«Статья 9. Юкъарлен палата органаш**

1. Юкъарлен палата органаш я:

1) Юкъарлен палата совет;

2) Юкъарлен палата председатель;

3) Юкъарлен палата комиссеш.

2. Духхьал юкъарлен палата доашхача дешашца да:

1) Юкъарлен палата Регламент дIачIоагIъяри цу юкъе хувцамаш юкъедахьари;

2) Юкъарлен палата председатели юкъарлен палата председатела заместители (заместителаш) харжар;

3) Юкъарлен палата комиссейи балха тоабаи дукхал, цIераши къахьегама наькъаши дIачIоагIдар;

4) Юкъарлен палата комиссей председателаши цар заместителаши харжар.

3. Юкъарлен палата ше къахьегача хана бокъо я Юкъарлен палата совета компетенце чудоагIа дешаш дашха а царех соцамаш тIаэца а.

4. Укх статьяй 2 даькъа 2-4 пункташка белгалдаь дешаш тахка деза Юкъарлен палата правомочни оттаме вIашагIтегача хьалхарча кхетаче.

5. Юкъарлен палата совете чубоагIа Юкъарлен палата председатель, Юкъарлен палата председатела заместитель (заместителаш), Юкъарлен палата комиссей председателаш, Российски Федераце Юкъарлен палата оттаме викал вола Юкъарлен палата доакъашхо, Юкъарлен палата аппарата кулгалхо. Юкъарлен палата совет массаза а къахьега орган я. Юкъарлен палата совета председатель ва Юкъарлен палата председатель.

6. Юкъарлен палата совето:

1) Юкъарлен палата шера йола план дIачIоагIъо, цу юкъе хувцамаш юкъехьу;

2) Юкъарлен палата аргIанца йоаца кхетаче дIаяхьарах соцам тIаэц;

3) Юкъарлен палата кхетачен ден повестка проект дIачIоагIъяр а из дIаяхьара ха а белгалъю;

4) укх Законо оттаяьча аргIах белгалду Юкъарлен палата аппарата кулгалхочун дарже оттачун кандидатурах хетар;

5) соцам тIаэц Юкъарлен палата къахьегама юкъе гражданаши шоай викалаш Юкъарлен палата юкъе ца баха комерчески йоаца организацеш юкъеозарах;

6) Юкъарлен палата запросаш дIайохьийт кхоачашдара Iаьдала федеральни органий доазон органашка, ГIалгIай Республика паччахьалкхен Iаьдала органашка, моттигерча шедоалдара органашка, паччахьалкхен муниципальни организацешка, федеральни законашца нийса ГIалгIай Республика доазон тIа къаьста публични полномочеш кхоачашъеча кхыча организацешка;

7) вIашагI а тох Юкъарлен палате дIачIоагIде дIа а лу Эздела Кодекс;

8) Юкъарлен палата председатела, Юкъарлен палата комиссешта, Юкъарлен палата председателашта, Юкъарлен палата балха тоабай кулгалхошта амараш лу;

9) Юкъарлен палата Регламент хувцара хьакъехьа хетараш белгалду;

10) кхоачашъю кхыйоала полномочеш ГIалгIай Республика законодательстваца а Юкъарлен палата Регламентаца а нийса.

7. Юкъарлен палата председатель хьахорж Юкъарлен палата доакъашхоех юхьдуххьал кхадж а тоссаш.

8. Юкъарлен палата председатело:

1) Юкъарлен палата совета болх вIаштIехьбоакх;

2) Юкъарлен палата председатела заместитела (заместителий) деккхараш белгалду, Юкъарлен палата советаца барт а бий;

3) Юкъарлен палата паччахьалкхен Iаьдала органашцара, моттигерча шедоалдара органашцара, комерчески йоацача организацешца, гражданашца йолча юкъ-моттигашка юкъарчал ду;

4) Юкъарлен палата совет аргIанца йоаца кхетаче дIаяхьарах хетар оал;

5) кулгаш язду Юкъарлен палата, Юкъарлен палата совето тIайицача соцамашта, кхыдолча документашта, иштта Юкъарлен палата запросашта;

6) Юкъарлен палата аппарата юкъара кулгалду;

7) кхоачашъю кхыйола полномочеш ГIалгIай Республика законодательстваца а а Юкъарлен палата Регламентаца а нийса.

9. Юкъарлен палата комиссешта чубоагIа Юкъарлен палата доакъашхой. Юкъарлен палата балха тоабашта юкъе хилар могаду юкъарлен палата доакъашхой, коммерчески йоацача организацей викалаш, кхыбола гражданаш.»;

**8)** 10 статья укх редакце дIаязъе:

**«Статья 10. Юкъарлен палата балха юкъе комерчесски йоаца организацеш юкъеозар**

Юкъарлен палата ший балха юкъеозар могаду шийна юкъе ший викалаш боаца коммерчески йоаца организацеш. Юкъарлен палате юкъе шоай викалаш боаца коммерчески организацеш дакъа лацарах соцам тIаэц Юкъарлен совето.»;

**9)** 11 статья ший низ дIабаьнна лархIа;

**10) 15 статье:**

1 дакъа укх редакце дIаязде:

«1. Юкъарлен палата доакъашхочун полномочеш соцаю Юкъарлен палата Регламенто белгалъяьча аргIах, укх хьалашка:

1) цун полномочей ха йистеяьлча;

2) цо Юкъарлен палата юкъерча дIаваларах заявлени елча;

3) цун, дукхача хана, могашал бахьан долаш Юкъарлен палата балха дакъа лаца цамогаш хилча;

4) цо Эздела Кодекс гIожа толхадича – Юкъарлен палата доакъашхой, Юкъарлен палата кхетачене тIаийцача соцамах;

5) Юкъарлен палата доакъашхо кхелхача;

6) Юкъарлен палата Регламентаца нийса оттаме бахьанаш доацаш Юкъарлен палата кхетаченашка, цун органий балха тIа дакъа ца лацар;

7) укх Закона 7 статьяй 2 даькъаца нийса Юкъарлен палата доакъашхочун статусаца ца мега хьалаш гучадаьлча;

8) Юкъарлен палата хьалхара кхетаче хинна ткъаьи итт доалача юкъа Юкъарлен палата доакъашхочо укх Закона 7 статьяй 4 даькъо белгалдаь д1адехар кхоачаш ца дой.»;

2 даькъе:

3 пункт укх редакце дIаязъе:

«3) цунна Российски Федераце Президента дарже оттара кандидаталла, паччахьалкхен Iаьдала законодательни (представительни) органа депутаталла, Российски Федераце субъекта лакхерча даржерча сага дарже кандидаталла (Российски Федераце субъекта паччахьалкхен Iаьдала лакхерча кхоачашдара органа кулгалхочун дарже), муниципальни дарже оттара кандидаталла, кандидата (хоржамий объединене) тешам бенна саг ва аьнна е уполномоченни викал волаш регистраци йича.»;

**11)** 16 статья укх редакце дIаязъе:

**«Статья 16. Юкъарлен палата къахьегам вIаштIехьбаккхар**

1. Юкъарлен палата къахьегама керттерча къахьегамех да Юкъарлен палата кхетаче, Юкъарлен палата совета кхетаче, Юкъарлен палата комиссей а балха тоабай а кхетаченаш, нагахьа санна ГIалгIай Республика законодательствос комиссеши балха тоабаши хилар белгалдаь дале.

2. Кердача оттамах йолча Юкъарлен палата хьалхара кхетаче дIаяхьар хьахьех ГIалгIай Республика Мехкдас, хьаелл Юкъарлен палата къаьнагIволча доакъашшхочо.

Юкъарлен палата кхетаченаш дIахьу Юкъарлен палата балха планашца нийса, бакъда биъ беттал дукхагIа ха юкъе а ца йолийташ.

Юкъарлен палата кхетаче правомочни лоархI, нагахьа санна цига дакъа лоацаш Юкъарлен палата доакъашхоех а ахнел кIезигах боацараш хилча.

3. Юкъарлен палатана укх Законо тIадехка декхараш кхоачашдара Юкъарлен палата бокъо я:

1) «Российски Федераце юкъарлен тIахьожама кIийленах долча 2014 21 июлерча №212-ФЗ йолча Федеральни законаца, Российски Федераце законаца а кхыча боарама бокъон акташца нийса кхоачашдара Iаьдала федеральни органий доазон органий, ГIалгIай Республика кхоачашдара Iаьдала органий, моттигерча шедоалдара органий, паччахьалкхен а муниципальни организацей а ГIалгIай Республика доазон тIа федеральни законашца нийса къаьста публични полномочеш кхоачашъеча кхыча организацей къахьегама тIахьожам лоаттабе;

2) Юкъарлен палата Регламентаца оттаяьча аргIанца нийса граждански форумаш, ладувгIараш, «герга истолаш» кхыйола юкъарлен боккха лоархIам бола мероприятеш дIаяхьа;

3) кхоачашдара Iаьдала федеральни органий доазон органий, ГIалгIай Республика паччахьалкхен Iаьдала органий, моттигерча шедоалдара органий кулгалхой а кхыбола нах а Юкъарлен палата кхетаченашка хьахьеха;

4) Юкъарлен палата Регламентаца нийса Юкъарлен палата совето викал баь Юкъарлен палата доакъашхой кхоачашдара Iаьдала федеральни органий доазон органий кхетаченашка, ГIалгIай Республика Халькъа Гуллама комитетий (комиссей) балха, ГIалгIай Республика Правительства, ГIалгIай Республика кхоачашдара Iаьдала кхыйолча органий, моттигерча шедоалдара органий коллегашка дакъа дIабахийта;

5) Юкъарлен палата запросаш яла. Юкъарлен палата кхетаченаш дIахьоча хан-йовкъашта юкъе Юкъарлен палата цIерах запросаш дIайохьийт Юкъарлен палата совета соцамах;

6) ГIалгIай Республика граждански юкъарле дегIайоалаеча къахьегача коммерчески йоацача организацешта методически материалаш яларца новкъостал де;

7) Юкъарлен палата Регламентаца нийса эксперташ юкъеоза;

8) Юкъарлен палата лоIамах Российски Федераце законодательни а кхыйолча а боарама бокъон актий а дикалах Российски Федераце кхоачашдара Iаьдала федеральни органаша, ГIалгIай Республика кхоачашдара Iаьдала органаша а моттигерча шедоалдара органаша а законодательство кхоачашдарах чаккхенаш яла, уж белгалъяь чаккхенаш паччахьалкхен компетентни органашка е даржерча нахага дIаяхьийта;

9) Юкъарлен палата лоIамах Российски Федераце законий а кхыйолча боарама бокъон актий проектий ГIалгIай Республика законий а кхыйолча боарама бокъон актий проекташта, моттигерча шедоалдара органий боарама бокъон актий проекташта экспертиза е.»;

**12)** 23 статья укх редакце дIаязъе:

**«Статья 23. Юкъарлен палатана хоам дIабалар**

1. Юкъарлен палата бокъо я кхоачашдара Iаьдала федеральни органий доазон органашка ГIалгIай Республика паччахьалкхен Iаьдала органашка, моттигерча шедоалдара органашка, паччахьалкхен а муниципальни а организацешка федеральни законашца нийса ГIалгIай Республика доазон тIа къаьстта публични полномочеш кхоачашъеча кхыча организацешка, цар даржерча нахага а белгалъяьча органий организацеи компетенце чудоагIача дешаех запросаш яла. Юкъарлен палата луш йола запросаш нийса хила еза укх Законо 2 статье белгалдаьча цун декхарашта.
2. «Российски Федераце субъекташка юкъарлен палаташ вIашагIйохкара а къахьегара а юкъарча принципех» долча 2016 шера 23 июнерча №183-ФЗ йолча Федеральни законаца нийса кхоачашдара Iаьдала федеральни органий доазон органаш, ГIалгIай Республика паччахьалкхен Iаьдала органаш, моттигерча шедоалдара органаш, цар даржера нах Юкъарлен палата запросаш дIаелча декхарийла отт Юкъарлен палатага хоам дIабе аргIа йола запрос тахкара чаккхенех, цунна регистраци яь ткъаьи итт доалача юкъа, иштта дIадала деза цунна ший полномочеш кхоачашъе эша документаши материалаши, паччахьалкхен къайле йола е кхыйола федеральни законо лораю къайле мел йоаца документаш. Геттара чоалханерча хьалашка кхоачашдара Iаьдала федеральни органа доазон органа е ГIалгIай Республика паччахьалкхен Iаьдала органа кулгалхочун, моттигерча шедоалдара органа кулгалхочун е цу гIулакха викал ваьча даржерча сага бокъо я белгалъяьча запрос техка жоп далара ха ткъаьи итт денал совгIа йоацача хан-юкъа, цу хьакъехьа Юкъарлен палатага хоам дIа а баь.
3. Юкъарлен палата запроса жоп луча документа тIа кулг язде деза запрос шийга дIаеннача даржерча саго е цун декхараш кхоачашдеча саго.»;

**13)** тIатохар де ер чулоацам болча 24¹ статьяйца:

**«Статья 24¹. Юкъарлен палата Аппарат**

1. Юкъарлен палата къахьегача вIаштIехьдаккхара, бокъон аналитически хоам бара, документационни, финансовии рузкъан-техническии кхоачо яра Iалашо ю Юкъарлен палата Аппарато.
2. Юкъарлен палата Аппарат я ГIалгIай Республика паччахьалкхен учреждени, ГIалгIай Республика герб т1алатта мохьар долаш а ший цIи йолаш а.
3. Юкъарлен палата Аппарата кулгалхо дарже хьожа а ву мукъа а воалийт ГIалгIай Республика Правительствос, Юкъарлен палата совето могавича.»;

**14)** 25 статья укх редакце дIаязъе:

**«Статья 25. Юкъарлен палата къахьегама финансови кхоачо яр**

1. Юкъарлен палата къахьегама финансови кхоачо яр да ГIалгIай Республика расходни декхар.
2. Юкъарлен палата Аппарата финансови кхоачо яр дIахьу республикански бюджета средстваех.»;

**15)** 26 статьяй 1 даькъе дешаш «дуненхалкъашта юкъерча «Интернет» компъютерни сете» хувца дешашца «хоамбара – телекоммуникационни сете «Интернет».

**Статья 2**

1. Ер Закон низаца чIоагIденна болх бе долалу ер официально кепатехача дийнахьа денз.
2. «ГIалгIай Республика Юкъарлен палатах» долча 2007 шера 31 декабрерча №61-ФЗ йолча ГIалгIай Республика Закона 8 статья болх бе йолалуш а пайда эцалга доладеш а я ер Закон болх бе доладеннача денал тIехьа вIашагIйолла йолаяь Юкъарлен палата вIашагIйолларца бувзам болча юкъ-моттигашка.

**ГIалгIай Республика**

**Мехкда Евкуров Ю.Б.**

**г. Магас**

**2017 шера «\_\_\_\_\_»\_\_\_\_\_\_\_\_\_\_\_**

**№\_\_\_\_**